
ΤΕΥΧΟΣ ΔΕΥΤΕΡΟ 


Αρ 


. Φύλλου 1379 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Σύσταση μίας (1) οργανικής θέσης με σύμβαση 
εργασίας ιδιωτικού δικαίου αορίστου χρόνου στο 
Δήμο Μαντουδίου-Λίμνης-Αγίας Άννας. 

2 

Καθιέρωση παραβολών για μετακινήσεις υπαλ¬ 
λήλων της Υπηρεσίας Πολιτικής Αεροπορίας που 
πραγματοποιούνται για λογαριασμούς τρίτων. 

3 

Τροποποίηση της υπ' αριθμ. 721/2/12-6-2014 
απόφασης της ΕΕΤΤ «Κανονισμός Όρων Χρήσης 
Μεμονωμένων Ραδιοσυχνοτήτων ή Ζωνών Ραδι¬ 
οσυχνοτήτων» (ΦΕΚ 1713/Β726-6-2014). 

4 

Χωροθέτηση λαϊκής αγοράς Μεγάρων, ημέρα 
Τρίτη τηςΖ' Αττικής (Δήμος Μεγαρέων). 

5 

Χωροθέτηση λαϊκής αγοράς Κορωπίου, ημέρα 
Τρίτη, του Δήμου Κρωπίαςτης Ζ' Αττικής. 

6 

Έγκριση υπερωριακής απασχόλησης του προσω¬ 
πικού της Αλεξάνδρειας Ζώνης Καινοτομίας Α.Ε. 
για το έτος 2017. 


ΔΙΟΡΘΩΣΕΙΣ ΣΦΑΛΜΑΤΩΝ 

7 Διόρθωση σφάλματος στην περίληψη της Α.Π. 
Φ. 22202/2016/0004912/17-2-2017 απόφασης 
του Γενικού Γραμματέα της Αποκεντρωμένης 
Διοίκησης Πελοποννήσου, Δυτικής Ελλάδας και 
Ιονίου που δημοσιεύθηκε στο ΦΕΚ 1048/27-3- 
2017/τ. Β'. 


ΑΠΟΦΑΣΕΙΣ 

Αριθμ. 38131 _ (1) 

Σύσταση μίας (1) οργανικής θέσης με σύμβαση 
εργασίας ιδιωτικού δικαίου αορίστου χρόνου στο 
Δήμο Μαντουδίου-Λίμνης-Αγίας Άννας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1) Τις διατάξεις της παρ. 2 του άρθρου 1 του ν. 3320/ 
2005 (ΦΕΚΑ' 48) «Ρυθμίσεις θεμάτων για το προσωπικό 


του Δημοσίου και των νομικών προσώπων του ευρύτε¬ 
ρου δημόσιου τομέα και για τους ΟΤΑ». 

2) Τις διατάξεις του ν. 3584/2007 (ΦΕΚΑ' 143), «Κύρω¬ 
ση του Κώδικα Κατάστασης Δημοτικών και Κοινοτικών 
Υπαλλήλων», όπως ισχύει. 

3) Τις διατάξεις των άρθρων 1 και 283 του ν. 3852/2010 
(ΦΕΚ Α'87) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης-Πρόγραμμα Καλλικράτης». 

4) Τις διατάξειςτου άρθρου 160 παρ. 2 του ν. 3463/2006. 

5) Τις διατάξεις του άρθρου 90 του Κώδικα, ο οποίος 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ Α'98). 

6) Τις διατάξεις του άρθρου 11 του π.δ. 164/2004 (ΦΕΚ 
ΑΊ34) «Ρυθμίσεις για τους εργαζομένους με συμβάσεις 
ορισμένου χρόνου στο δημόσιο τομέα». 

7) Τις διατάξειςτου π.δ. 50/2001 (ΦΕΚ Α'39) «Καθορι¬ 
σμός των προσόντων διορισμού σε θέσεις φορέων του 
δημόσιου τομέα», όπως ισχύει. 

8) Το π.δ. 105/2014 (ΦΕΚΑ' 172) «Οργανισμός Υπουρ¬ 
γείου Εσωτερικών». 

9) Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (ΦΕΚ Α'208). 

10) Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α'210). 

11) Την αρ. Υ29/8-10-2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη» (ΦΕΚ Β'2168). 

12) Τις αριθ. 441/17-5-2005 και 1016/12-10-2016 απο- 
φάσειςτου Β'Τμήματος και του Ε’ Τμήματος αντίστοιχα, 
του ΑΣΕΠ. 

13) Το αρ. πρωτ. 7923/205122/24-11-2016 έγγραφο 
της Αποκεντρωμένης Διοίκησης Θεσσαλίας - Στερεάς 
Ελλάδας. 

14) Το αριθμ. πρωτ. 10135/11-11-2016 έγγραφο του 
Δήμου Μαντουδίου-Λίμνης-Αγίας Άννας. 

15) Το γεγονός ότι στον Οργανισμό Εσωτερικής Υπη¬ 
ρεσίας του Δήμου Μαντουδίου-Λίμνης-Αγίας Άννας δεν 
υφίσταται κενή οργανική θέση ιδιωτικού δικαίου αορί- 

Τεύχος ΒΊ 379/24.04.2017 


στου χρόνου, εκπαιδευτικής βαθμίδας ΥΕ, ειδικότητας 
Κλητήρων-Γενικών Καθηκόντων 

16) Την εμπρόθεσμη αίτηση του ενδιαφερομένου. 

17) Το αριθ. 2/15-02-2016 πρακτικό του Υπηρεσιακού 
Συμβουλίου ΟΤΑ Ν. Εύβοιας. 

18) Την αριθ. 425/17-1-2017 Βεβαίωση του Προϊστα¬ 
μένου του Τμήματος Προϋπολογισμού, Λογιστηρίου 
και Προμηθειών του Δήμου Μαντουδίου-Λίμνης-Αγίας 
Άννας ότι για την κάλυψη της δαπάνης της μισθοδοσίας 
του προσωπικού που θα προσληφθεί με την παρούσα 
απόφαση, έχει προβλεφθεί αντίστοιχη πίστωση στους 
Κ.Α. 10.6021.0001 και Κ.Α. 10.6052.0001. Η ετήσια δαπά¬ 
νη ανέρχεται σε 11.712,00 € περίπου και για το τρέχον 
έτος περιορίζεται σε 8.800 € περίπου και έχει προβλεφθεί 
στον υπό έγκριση προϋπολογισμό του Δήμου, για την κά¬ 
λυψη της οποίας θα προβλεφθούν ανάλογες πιστώσεις 
στους προϋπολογισμούς των επόμενων ετών. 

19) Την προβλεπόμενη από την περ. ε της παρ. 5 του 
άρθρου 24 του ν. 4270/2014 (ΦΕΚ Α' 143) Εισήγηση του Γε¬ 
νικού Διευθυντή Οικονομικών Υπηρεσιών και Διοικητικής 
Υποστήριξηςτου Υπουργείου Εσωτερικών, αποφασίζουμε: 

Συστήνουμε μία (1) οργανική θέση με σύμβαση ερ¬ 
γασίας ιδιωτικού δικαίου αορίστου χρόνου στο Δήμο 
Μαντουδίου-Λίμνης-Αγίας Άννας, ως εξής: 

ΑΠΟΚΕΝΤΡΩΜΕΝΗ ΔΙΟΙΚΗΣΗ: ΘΕΣΣΑΛΙΑΣ-ΣΤΕΡΕΑΣ 
ΕΛΛΑΔΑΣ, ΝΟΜΟΣ: ΕΥΒΟΙΑΣ, ΟΤΑ: ΔΗΜΟΣ ΜΑΝΤΟΥ- 
ΔΙΟΥ-ΛΙΜΝΗΣ-ΑΓΙΑΣ ΑΝΝΑΣ, ΕΚΠ. ΒΑΘΜΙΔΑ: ΥΕ, ΕΙΔΙ¬ 
ΚΟΤΗΤΑ: ΚΛΗΤΗΡΩΝ-ΓΕΝΙΚΩΝ ΚΑΘΗΚΟΝΤΩΝ, ΑΡΙΘ. 
ΘΕΣΕΩΝ: 1. 

Η ετήσια δαπάνη που προκαλείται από τις διατάξεις 
της απόφασης αυτής ανέρχεται στο ποσό των 11.712 
ευρώ περίπου και θα βαρύνει τον προϋπολογισμό του 
Δήμου Μαντουδίου-Λίμνης-Αγίας Άννας στον οποίο έχει 
εξασφαλιστεί η αναγκαία πίστωση για την κάλυψη της. 
Κατά το τρέχον έτος η ανωτέρω δαπάνη περιορίζεται 
στο ποσό των 8.800 ευρώ περίπου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 3 Απριλίου 2017 

Οι Υπουργοί 

Αναπληρωτής Υπουργός 
Εσωτερικών Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΓΕΩΡΓΙΟΣ ΧΟΥΛΙΑΡΑΚΗΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 


Αριθμ. Δ11 /Α/7362/52 67 (2) 

Καθιέρωση παραβολών για μετακινήσεις υπαλ¬ 
λήλων της Υπηρεσίας Πολιτικής Αεροπορίας που 
πραγματοποιούνται για λογαριασμούς τρίτων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

Ι.Τις διατάξεις: 

α. του ν.δ. 714/1970 (238/Α') «περί ιδρύσεως Δ/νσεως 


Εναέριων Μεταφορών» όπως τροποποιήθηκε μεταγενέ¬ 
στερα και ισχύει. 

β. του π.δ. 56/1989 (28/Α') «περί οργανισμού της ΥΠΑ» 
όπως τροποποιήθηκε και ισχύει. 

γ. του ν. 2362/1995 (ΦΕΚ 247/Α') «περί Δημόσιου Λογι¬ 
στικού, Ελέγχου των δαπανών του Κράτους και άλλες δι¬ 
ατάξεις» όπως τροποποιήθηκε με το ν. 3871/2010 «περί 
Δημοσιονομικής Διαχείρισης και Ευθύνης» (ΦΕΚ 141/ 
Α'), το ν. 4270/2014 «Αρχές Δημοσιονομικής Διαχείρισης 
και εποπτείας - δημόσιο λογιστικό και άλλες διατάξεις» 
(ΦΕΚ 143/Α') και το ν. 4337/2015 «Μέτρα για την εφαρ¬ 
μογή της συμφωνίας δημοσιονομικών στόχων και διαρ¬ 
θρωτικών μεταρρυθμίσεων» (ΦΕΚ 129/Α ). 

δ. του ν. 1473/1984, άρθρο 31, όπως αντικαταστάθηκε 
από την παράγραφο 1 του άρθρου 42 του ν. 2214/1994 
(ΦΕΚ Α711-05-1994). 

ε. του ν. 3913/2011 «περί αναδιοργάνωσης της Υπη¬ 
ρεσίας Πολιτικής Αεροπορίας και άλλες διατάξεις» 
(ΦΕΚ Α' 18/17-02-2011) όπως τροποποιήθηκε μεταγε¬ 
νέστερα και ισχύει. 

στ. του ν. 4427/2016 «περί Σύστασης Αρχής Πολιτικής 
Αεροπορίας, Αναδιάρθρωσης της Υπηρεσίας Πολιτικής 
Αεροπορίας και άλλες διατάξεις» (ΦΕΚ Α' 188/8-10-2016). 

ζ. του ν. 4336/2015 (ΦΕΚ 94/Α') Υποπαράγραφος Δ9 
Δαπάνες Μετακινούμενων εντός και εκτός επικράτειας. 

η. του ν.δ. 356/1974 «περί Κώδικα Εισπράξεως Δημόσι¬ 
ων Εσόδων» (ΦΕΚ Α' 90/5-4-1974) όπωςτροποποιήθηκε 
και ισχύει. 

θ. της υπ αριθμ. ΠΟΑ 1163/3-7-2013 (ΦΕΚ/Β'/1675/ 
8-7-2013) περί όρων και διαδικασίας είσπραξης -επι¬ 
στροφής για την εφαρμογή του ηλεκτρονικού παράβο¬ 
λου, όπως συμπληρώθηκε και τροποποιήθηκε μεταγε¬ 
νέστερα και ισχύει σήμερα. 

2. Τις διατάξεις του π.δ. 125/5-11-2016 «περί διορισμού 
Υπουργών, Αναπληρωτών Υπουργών και Υφυπουργών» 
(ΦΕΚ Α'/210/5-11-2016). 

3. Τις διατάξεις του π.δ. 73/23-9-2015 «περί διορι¬ 
σμού Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών» (ΦΕΚ Α'/115/ 
23-09-2015). 

4. Τις διατάξεις της υπ' αριθμ. Υ 29/8-10-2015 απόφα¬ 
σης του Πρωθυπουργού «περί ανάθεσης αρμοδιοτήτων 
στον Αναπληρωτή Υπουργό Οικονομικών Γεώργιο Χου- 
λιαράκη» (ΦΕΚ Β' 2168/9-10-2015). 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού. 

6. Την ανάγκη καθιερώσεως παράβολου για την αντι¬ 
μετώπιση της δαπάνης ημερήσιας αποζημίωσης στους 
υπαλλήλους της ΥΠΑ που μετακινούνται εκτός έδρας 
στο εσωτερικό ή στο εξωτερικό για λογαριασμό τρίτων 
και επ’ ωφελεία αυτών (Νηολογήσεις -Ελέγχους Α/φων, 
ελέγχους ικανότητας πτητικής λειτουργίας, έκδοση πι¬ 
στοποιητικών αξιοπλοΐας κ.λπ.), αποφασίζουμε: 

1. Καθορίζουμε παράβολο για κάθε μετακίνηση υπαλ¬ 
λήλου ΥΠΑ που πραγματοποιείται για λογαριασμό τρί¬ 
των κατόπιν αιτήσεως αυτών, ως κατωτέρω: 

Α) Για μετακινήσεις Εσωτερικού το εν λόγω παράβο¬ 
λο περιλαμβάνει το ποσό της ημερήσιας αποζημίωσης 
των μετακινουμένων για εκτέλεση υπηρεσίας πολιτικών 

υπαλλήλων, όπως ορίζεται στο άρθρο 11 της υποπα- 
ραγράφου Δ9, άρθρο 11 του ν. 4336/2015 (ΦΕΚ 94/Α'). 

Β) Για μετακινήσεις Εξωτερικού το εν λόγω παράβο¬ 
λο περιλαμβάνει το ποσό της ημερήσιας αποζημίωσης 
των μετακινούμενων για εκτέλεση υπηρεσίας πολιτικών 
υπαλλήλων, όπως ορίζεται στο άρθρο 17 της υποπα- 
ραγράφου Δ9, άρθρο 11 του ν. 4336/2015(ΦΕΚ 94/Α'). 

2. Τα έξοδα μετακίνησης (π.χ αεροπορικό εισιτήριο) και 
τα έξοδα διανυκτέρευσης και διαμονής σε ξενοδοχείο 
των μετακινούμενων υπαλλήλων, βαρύνουν το τρίτο επ’ 
ωφελεία του οποίου πραγματοποιείται η μετακίνηση, ο 
οποίος υποχρεούται να αναλάβει τις σχετικές δαπάνες (ει¬ 
σιτηρίων - διαμονής) και να ενημερώσει την Υπηρεσία του 
Υπαλλήλου, προκειμένου να υλοποιηθεί η μετακίνηση. 

3. Τοπροϊόν των παραβόλωνπου καθορίζονται με την 
απόφαση αυτή αποτελεί έσοδο του Ελληνικού Δημοσίου 
και εμφανίζεται στον Κωδικό Αριθμό Εσόδου (ΚΑΕ) 2535 
του Κρατικού Προϋπολογισμού. 

4. Η καταβολή των Παραβολών πραγματοποιείται 
μέσω της διαδικασίας έκδοσης παραβολών με την χρήση 
της εφαρμογής του θ -Παράβολου της Γενικής Γραμμα¬ 
τείας Πληροφορικών Συστημάτων. 

5. Η υποβολή του αποδεικτικού χορήγησης και πληρω¬ 
μής ηλεκτρονικού παράβολου (θ -παράβολο) της Γενικής 
Γραμματείας Πληροφοριακών Συστημάτων για τον Φορέα 
Δημοσίου: Υπηρεσία Πολιτικής Αεροπορίας, μεταξύ των 
λοιπών απαιτούμενων δικαιολογητικών, αποτελεί απαραί¬ 
τητη προϋπόθεση για την έκδοση απόφασης μετακίνησης. 

6. Από την έναρξη ισχύος της παρούσης παύει να ισχύ¬ 
ει κάθε προηγούμενη απόφαση με το ίδιο θέμα. 

Η παρούσα απόφαση ισχύει από την ημερομηνία δη¬ 
μοσίευσης της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2017 

Οι Υπουργοί 

Αναπληρωτής Υπουργός Υποδομών 

Οικονομικών και Μεταφορών 

ΓΕΩΡΓΙΟΣ ΧΟΥΛΙΑΡΑΚΗΣ ΧΡΗΣΤΟΣ ΣΠΙΡΤΖΗΣ 


Αριθμ. 804/1 _ (3) 

Τροποποίηση της υπ' αριθμ. 721/2/12-6-2014 
απόφασης της ΕΕΤΤ «Κανονισμός Όρων Χρήσης 
Μεμονωμένων Ραδιοσυχνοτήτων ή Ζωνών Ραδι¬ 
οσυχνοτήτων» (ΦΕΚ 1713/Β726-6-2014). 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ 

Έχοντας υπόψη: 

1. Το ν. 4070/10-4-2012, «Ρυθμίσεις Ηλεκτρονικών 
Επικοινωνιών, Μεταφορών, Δημοσίων Έργων και άλλες 
διατάξεις» (ΦΕΚ 82/Α710-4-2012) και ιδίωςτο άρθρο 12, 
στοιχεία ιζ, ιη και ιθ, το Άρθρο 20, παράγραφοι 6,8,9,12 
και 13 και το άρθρο 21, 

2. Το ν. 1843/1989 «Κύρωση Τελικών Πράξεων της 
Παγκόσμιας Διοικητικής Διάσκεψης Ραδιοεπικοινωνιών 
(Γενεύη 1979)» (ΦΕΚ 96/Α71989), 


3. Το π.δ. 44/2002 «Ραδιοεξοπλισμός και τηλεπικοινω¬ 
νιακός τερματικός εξοπλισμός και αμοιβαία αναγνώριση 
της συμμόρφωσης των εξοπλισμών αυτών. Προσαρμο¬ 
γή της ελληνικής νομοθεσίας στην οδηγία 99/5/ΕΚ του 
Ευρωπαϊκού Κοινοβουλίου και του Συμβουλίου της 9 
Μαρτίου 1999» (ΦΕΚ 44/Α77-3-2002), 

4. Την Εκτελεστική απόφαση 2016/339/ΕΕ της Επιτροπής 
της 8ης Μαρτίου 2016 σχετικά με τους εναρμονισμένους 
τεχνικούς όρους χρήσης του ραδιοφάσματος από φο¬ 
ρητές ή κινητές ασύρματες βιντεοζεύξεις και ασύρματες 
μηχανές λήψης που χρησιμοποιούνται για την παραγωγή 
προγράμματος και σε ειδικές εκδηλώσεις στην Ένωση, 

5. Την απόφαση 243/2012/ΕΕ του Ευρωπαϊκού Κοι¬ 
νοβουλίου και του Συμβουλίου της 14ης Μαρτίου 2012 
σχετικά με την καθιέρωση πολυετούς προγράμματος 
πολιτικής για το ραδιοφάσμα, 

6. Την αριθ. 1900/51/Φ211/13-1-2016 κοινή υπουργι¬ 
κή απόφαση «Έγκριση Εθνικού Κανονισμού Κατανομής 
Ζωνών Συχνοτήτων (ΕΚΚΖΣ)» (ΦΕΚ 105/Β /27-1 -2016) 
όπως εκάστοτε ισχύει, 

7. Την απόφαση της ΕΕΤΤ ΑΠ 676/41/20-12-2012 «Κα¬ 
νονισμός Γενικών Αδειών» (ΦΕΚ 298/Β714-2-2013) όπως 
εκάστοτε ισχύει, 

8. Την απόφαση της ΕΕΤΤ ΑΠ 676/30/20-12-2012 «Κα¬ 
νονισμός Χρήσης και Χορήγησης Δικαιωμάτων Χρήσης 
Ραδιοσυχνοτήτων υπό Καθεστώς ΓενικήςΆδειας για την 
Παροχή Δικτύων ή/και Υπηρεσιών Ηλεκτρονικών Επικοι¬ 
νωνιών» (ΦΕΚ 110/Β724-1 -2013) όπως εκάστοτε ισχύει, 

9. Την απόφαση της ΕΕΤΤ ΑΠ 721/2/12-06-2014 «Κανο¬ 
νισμός Όρων Χρήσης Μεμονωμένων Ραδιοσυχνοτήτων 
ή Ζωνών Ραδιοσυχνοτήτων» (ΦΕΚ 1713/Β726-06-2014) 
όπως εκάστοτε ισχύει, 

10. Την απόφαση της ΕΕΤΤ ΑΠ 799/7/16-02-2017 
«Έγκριση Δημόσιας Διαβούλευσης αναφορικά με την 
Τροποποίηση του Κανονιστικού Πλαισίου για την εναρ¬ 
μόνιση της ζώνης Ραδιοσυχνοτήτων 2010-2025 ΜΗζ για 
φορητές ή κινητές ασύρματες βιντεοζεύξεις και ασύρ¬ 
ματες κάμερες που χρησιμοποιούνται για την παραγωγή 
προγράμματος και σε ειδικές εκδηλώσεις», 

11 .Το γεγονός ότι η ζώνη συχνοτήτων 2010-2025 ΜΗζ 
δεν χρησιμοποιείται σήμερα από κάποια εφαρμογή ρα¬ 
διοεπικοινωνίας, 

12. Την με αρ. πρωτ. κατάθεσης ΕΕΤΤ 7262/16-3-2017 
απάντηση της εταιρείας ννίΝϋ ΕΛΛΑΣ ΤΗΛΕΠΙΚΟΙΝΩΝΙ¬ 
ΕΣ ΑΕΒΕ στην υπό (10) ανωτέρω Δημόσια Διαβούλευ¬ 
σης, που διενεργήθηκε στο διάστημα από 2-3-2017 έως 
17-3-2017, 

13. Το γεγονός ότι από την απόφαση αυτή δεν δημι- 
ουργείται δαπάνη σε βάρος του κρατικού προϋπολο¬ 
γισμού. 

Επειδή: 

1) Σύμφωνα με την υπό (4) ανωτέρω Εκτελεστική Από¬ 
φαση της ΕΕ, η ζώνη 2010-2025 ΜΗΖ θα πρέπει εντός έξι 
μηνών από την ημερομηνία κοινοποίησης της εν λόγω 
απόφασης και σύμφωνα με τις παραμέτρους που ορίζο¬ 
νται σε αυτήν, να διατίθεται, σε μη αποκλειστική βάση, 
για χρήση από συσκευές βίντεο ΡΜ5Ε. 

2) Κατά την υπό (10) ανωτέρω διενεργηθείσα δημό¬ 
σια διαβούλευση, αναφορικά με τις προτεινόμενες από 
την ΕΕΤΤ τροποποιήσεις του κανονιστικού πλαισίου, η 

μόνη απάντηση που υποβλήθηκε ((υπό (12) ανωτέρω) 
δεν περιέχει κάποιες προτάσεις επί του κειμένου της υπό 
διαβούλευση ρύθμισης, αποφασίζει: 

Άρθρο 1 

Τροποποιήσεις επί του Κανονισμού Όρων Χρήσης 
Μεμονωμένων Ραδιοσυχνοτήτων ή Ζωνών Ραδιοσυ- 


Την τροποποίηση των Παραρτημάτων Α.8 και Α.9 του 
υπό (9) ανωτέρω Κανονισμού όπως στο συνημμένο Πα- 
ράτημα Α της παρούσης. 

Άρθρο 2 
Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως, 


Μαρούσι, 23 Μαρτίου 2017 
0 Πρόεδρος 
ΔΗΜ.ΤΣΑΜΑΚΗΣ 

Αριθμ.απόφ. 103/2017 (4) 

Χωροθέτηση λαϊκής αγοράς Μεγάρων, ημέρα 
Τρίτη τηςΖ' Αττικής (Δήμος Μεγαρέων). 

ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ ΑΤΤΙΚΗΣ 
(συνεδρίαση 11 η/30- 3-2017 θέμα 20°) 

Έχοντας υπόψη: 

1 .Τις διατάξεις του ν. 3852/2010 (ΦΕΚ 87/Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης» όπως 
τροποποιήθηκε και ισχύει. 

2. Τις διατάξεις του π.δ. 145/2010 (ΦΕΚ 238/τ. Α72010) 
«Οργανισμός Περιφέρειας Αττικής», όπως τροποποιή¬ 
θηκαν με την αριθμ. 44403/20-10-2011 (ΦΕΚ 2494/τ. Β7 
4-11 -2011) απόφαση του Υπουργού Εσωτερικών «Έγκρι¬ 
ση Τροποποίησης του Οργανισμού Εσωτερικής Υπηρε¬ 
σίας της Περιφέρειας Αττικής». 

3. Τις διατάξεις του άρθρου 4 του ν. 4264/2014 
(ΦΕΚ 118/τ. Β715-5-2014) «Άσκηση εμπορικών δραστη¬ 
ριοτήτων εκτός καταστήματος και άλλες διατάξεις». 

4. Τα άρθρα 83, 84 και 85 του ν. 4314/23-12-2014 
(ΦΕΚ 265/Β72014). 

5. Τη με αριθμ. 17/2016 απόφαση του Περιφερειακού 
Συμβουλίου Αττικής (ΦΕΚ 357/Β717-2-2016) με θέμα 
«Έγκριση του Κανονισμού Λειτουργίας Λαϊκών Αγορών 
Περιφέρειας Αττικής». 

6. Την με αριθμ. πρωτ. 38/26-3-2009 απόφαση του 
Νομαρχιακού Συμβουλίου Δυτικής Αττικής. 

7. Τις με αριθμ. πρωτ. 74/2012 και 206/2016 αποφάσεις 
Δημοτικού Συμβουλίου Μεγαρέων. 

8. Τις με αριθμ. πρωτ. 13360/30-6-2016 και 24936/ 
12-12-2016 αναφορές του υπαλλήλου της Διεύθυνσης 
Λαϊκών Αγορών Περιφέρειας Αττικής. 

9. Το με αριθμ. πρωτ. 1016/49/154-Α704-8-2016 έγ¬ 
γραφο του Τμή ματος Τ ροχαίας Μεγάρων. 

10. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη στον προϋπολογισμό της 
Περιφέρειας Αττικής, αποφασίζει ομόφωνα: 

Τ η λειτουργία της λαϊκής αγοράς Μεγάρων, του Δήμου 
Μεγαρέων, τηςΖ' Αττικής, ημέρα Τρίτη, ως εξής: 

Α) Στην οδό Ευπαλίνου από 01 Οκτωβρίου έως 30 
Απριλίου κάθε έτους και 

Β) Στην οδό Αναξαγόρα και στην κάθετο αυτής οδό 
Ικτίνου, από 01 Μάίου έως 30 Σεπτεμβρίου κάθε έτους. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΘΕΟΔΩΡΟΣ ΣΧΙΝΑΣ 


Αριθμ. απόφ. 104/201 7 (5) 

Χωροθέτηση λαϊκής αγοράς Κορωπίου, ημέρα 
Τρίτη, του Δήμου Κρωπίαςτης Ζ' Αττικής. 

ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ ΑΤΤΙΚΗΣ 
(συνεδρίαση 11 η/30-3-2017 θέμα 19°) 

Έχοντας υπόψη: 

1 .Τις διατάξεις του ν. 3852/2010 (ΦΕΚ 87/Α77-6-2010) 


«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» όπως 
τροποποιήθηκε και ισχύει. 

2. Τις διατάξεις του π.δ. 145/2010 (ΦΕΚ 238/τ. Α72010) 
«Οργανισμός Περιφέρειας Αττικής», όπως τροποποιή¬ 
θηκαν με την αριθμ. 44403/20-10-2011 (ΦΕΚ 2494/τ. Β7 
4-11 -2011) απόφαση του Υπουργού Εσωτερικών «Έγκρι¬ 
ση Τροποποίησης του Οργανισμού Εσωτερικής Υπηρε¬ 
σίας της Περιφέρειας Αττικής». 

3. Τις διατάξεις του άρθρου 4 του ν. 4264/2014 
(ΦΕΚ 118/τ. Β715-5-2014) «Άσκηση εμπορικών δραστη¬ 
ριοτήτων εκτός καταστήματος και άλλες διατάξεις». 

4. Τα άρθρα 83, 84 και 85 του ν. 4314/23-12-2014 
(ΦΕΚ 265/Β72014). 

5. Τη με αριθμ. 17/2016 απόφαση του Περιφερειακού 
Συμβουλίου Αττικής (ΦΕΚ 357/Β717-2-2016) με θέμα 
«Έγκριση του Κανονισμού Λειτουργίας Λαϊκών Αγορών 
Περιφέρειας Αττικής». 

6. Τη με αριθμ. 240/2005 απόφαση του Νομαρχιακού 
Συμβουλίου Ανατολικής Αττικής. 

7. Τη με αριθμ. πρωτ. 288/2016 απόφαση του Δημοτι¬ 
κού Συμβουλίου Κρωπίας. 

8. Το με αριθμ. πρωτ. 2009/4/170-Γ/23-11 -2016 έγγρα¬ 
φο του Τ μήματος Τ ροχαίας Αγίας Παρασκευής. 

9. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη στον προϋπολογισμό της 
Περιφέρειας Αττικής, αποφασίζει ομόφωνα: 

Τη λειτουργία της λαϊκής αγοράς Κορωπίου, του Δή¬ 
μου Κρωπίας, της Ζ' Αττικής, ημέραΤρίτη, ως εξής: 

α) Επί της οδού Ν. Κώνστα από την οδό Ζαλόγγου έως 
την οδό Ευαγγέλου και επί της οδού Ερμού από την οδό 
Ανδριανού έως την οδό Ν. Κώνστα, για το χρονικό διά¬ 
στημα από 1/2 έως 31/5. 

β) Επί της οδού Βασ. Γ. Αδάμ από την οδό Κύπρου έως 
την οδό Ηρακλέους και επί της οδού Μεν. Παπαμιχάλη 
από την οδό Βασ. Γ. Αδάμ έως την οδό Πρίφτη, για το 
χρονικό διάστημα από 1/6 έως 30/9. 

γ) Επί της οδού Αναστασίου I. Ντούνη από την οδό 
Παναγιώτη Μωραΐτη έως την οδό Ντούνη, για το χρονικό 
διάστημα από 1/10 έως 31/1. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΘΕΟΔΩΡΟΣ ΣΧΙΝΑΣ 


Αριθμ. 110/31/01/201 7 (6) 

Έγκριση υπερωριακής απασχόλησης του προ¬ 
σωπικού της Αλεξάνδρειας Ζώνης Καινοτομίας 
Α.Ε. για το έτος 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΑΛΕΞΑΝΔΡΕΙΑΣ 
ΖΩΝΗ ΚΑΙΝΟΤΟΜΙΑΣ Α Ε. 

Έχοντας υπόψη: 

1. Τις διατάξεις του άρθρου 20 του ν. 4354/2015 
(ΦΕΚ Α' 176) «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 

στόχων και διαρθρωτικών μεταρρυθμίσεων». 

2. Την υπ' αριθμ. 2/31029/ΔΕΠ/6-5-2016 (ΑΔΑ: ΩΛ9ΣΗ- 
ΟΝΜ) εγκύκλιο του Γενικού Λογιστηρίου του Κράτους με 
θέμα « Παροχή οδηγιών για την εφαρμογή των διατά¬ 
ξεων του Κεφαλαίου Β' του ν. 4354/2015 (ΦΕΚ Α' 176)». 

3. Τις διατάξεις του ν. 3489/2006 (ΦΕΚ Α' 205) «Ζώνη 
Καινοτομίας Θεσσαλονίκης και άλλες διατάξεις», όπως 
τροποποιήθηκε με το ν. 4072/2012 (ΦΕΚ Α' 86) και το 
ν. 4180/2013 (ΦΕΚ Α' 182). 

4. Τις διατάξεις του καταστατικού της εταιρείας «Αλε¬ 
ξάνδρεια Ζώνη Καινοτομίας Α.Ε.», όπως τροποποιήθηκε 
και κωδικοποιήθηκε με την υπ' αριθμ. 2606/27.05.2014 
(ΦΕΚ Β' 1434) απόφαση του Υπουργού Μακεδονίας και 
Θράκης. 

5. Τις διατάξεις του Κανονισμού Εσωτερικής Λειτουρ¬ 
γίας της εταιρείας «Αλεξάνδρεια Ζώνη Καινοτομίας 
Α.Ε.», πουεγκρίθηκε με την υπ' αριθμ. 4741/18.08.2014 
(ΦΕΚ Β' 2301) απόφαση του Υπουργού Μακεδονίας και 
Θράκης και ιδίως αυτή του άρθρου 27 παρ. 4. 

6. Το γεγονός ότι από τις διατάξεις της απόφασης 
αυτής προκαλείται δαπάνη, η οποία θα βαρύνει τον 
προϋπολογισμό της εταιρείας «Αλεξάνδρεια Ζώνη Και¬ 
νοτομίας Α.Ε.». 

7. Την ανάγκη προσφοράς υπερωριακής απασχόλησης 
από τους υπαλλήλους της εταιρείας «Αλεξάνδρεια Ζώνη 
Καινοτομίας Α.Ε.» για την αντιμετώπιση εποχικών, έκτα¬ 
κτων ή επειγουσών υπηρεσιακών αναγκών, προκειμένου 
να διασφαλισθεί η εύρυθμη λειτουργία της εταιρείας και 
η έγκαιρη και αποτελεσματική εκτέλεση των δράσεων 
που αυτή υλοποιεί στο πλαίσιο των αρμοδιοτήτων της, 
αποφασίζουμε: 

1. Εγκρίνουμε την προσφορά υπερωριακής απογευμα¬ 
τινής εργασίας για κάθε ένα εξάμηνο του έτους 2017 για 
την κάλυψη υπερωριακής εργασίας μέχρι τριών (3) υπαλ¬ 
λήλων της εταιρείας «Αλεξάνδρεια Ζώνη Καινοτομίας 
Α.Ε.» και μέχρι 20 ώρες μηνιαίως ανά υπάλληλο, δηλαδή 
εκατόν είκοσι (120) ώρες ανά υπάλληλο για κάθε ένα 
εξάμηνο του έτους 2017, χωρίς να υπάρχει δυνατότητα 
αυξομείωσης μεταξύ των δύο εξαμήνων μέσα στο έτος. 


2. Η πραγματοποίηση των ωρών απογευματινής υπε- 
ρωριακής απασχόλησης θα βεβαιώνεται στα τέλη κάθε 
μήνα από το Διευθύνοντα Σύμβουλο της εταιρείας ή το 
νόμιμο αναπληρωτή του ή εκτελεστικό εκπρόσωπο της 
εταιρείας. 

3. Ο υπολογισμός της αποζημίωσης των υπαλλήλων 
για την πραγματοποίηση των ωρών απογευματινής υπε- 
ρωριακής απασχόλησης, θα γίνεται κατ’ εφαρμογή των 
διατάξεων του άρθρου 20 του ν. 4354/2015 (ΦΕΚ Α' 176). 

4. Η δαπάνη των υπερωριών που θα πραγματοποιη¬ 
θούν θα βαρύνει τον προϋπολογισμό της εταιρείας «Αλε¬ 
ξάνδρεια Ζώνη Καινοτομίας Α.Ε.» για τις οποίες υπάρχει 
εγκεκριμένη πίστωση ποσού 5.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Μαρτίου 2017 
Ο Πρόεδρος 
ΠΑΝΤΕΛΗΣ ΑΓΓΕΛΙΔΗΣ 


(7) 

ΔΙΟΡΘΩΣΕΙΣ ΣΦΑΛΜΑΤΩΝ 

Στην περίληψη της Α.Π. Φ. 22202/2016/0004912/ 
17-2-2017 απόφασης του Γενικού Γραμματέα της Απο¬ 
κεντρωμένης Διοίκησης Πελοποννήσου, Δυτικής Ελλά¬ 
δας και Ιονίου και αφορά στην απόκτηση της Ελληνικής 
Ιθαγένειας της ανήλικης αλλοδαπής που έχει φοιτήσει 
σε Ελληνικό Σχολείο στην Ελλάδα, με στοιχεία: ΓΙΟΥΛΑ 
ΤΣΟΛΛΑΚΟΥ του ΜΠΟΥΓΙΑΡ (ν. 4332/2015), που δημο- 
σιεύθηκε στο ΦΕΚ 1048/27-3-2017/τ. Β', διορθώνεται 
το εσφαλμένο: 

«... και κατοικεί στο δήμο Καλαμάτας...» 

στο ορθό: 

«... και κατοικεί στο δήμο Δυτικής Μάνης...». 

(Από την Αποκεντρωμένη Διοίκηση 

Πελοποννήσου, Δυτικής Ελλάδας και Ιονίου) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 379/24.04.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























